RESOLUCIÓN do 27 de xuño de 2025 de modificación da composición do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 09/07/2025

A presidenta do Comité Territorial de Ética da Investigación de Santiago-Lugo comunicou, o día 26.3.2025, a proposta de modificación da composición do referido comité.
Antecedentes:
1. Mediante a Resolución do 11 de abril de 2022, que se publicou no
Diario Oficial de Galicia
do 22.4.2022, concedeuse a renovación da acreditación do Comité Territorial de Ética da Investigación de Santiago-Lugo e nomeáronse como membros as persoas que se relacionaban no seu anexo, entre as cales figurabando:
– Yago Leira Feijoo, licenciado en Odontoloxía.
– Raúl Franco Gutiérrez, facultativo especialista da Área de Cardioloxía.
– Carlos Rodríguez Moreno, facultativo especialista da Área de Farmacoloxía Clínica.
– María Cristina Arijón Barizal, facultativa de atención primaria.
Con posterioridade, mediante a Resolución do 7 de marzo de 2024, que se publicou no DOG do 19.3.2024, nomeouse a Iria Varela Rey, facultativa especialista da Área de Farmacia.
2. A presidenta do devandito comité comunica a renuncia por motivos persoais das persoas indicadas e a proposta de nomeamento como vogais do comité das seguintes persoas:
– Cristina Mondelo García, facultativa especialista da Área de Farmacia Hospitalaria.
– Diana Martínez Señarís, facultativa especialista da Área de Hematoloxía e Hemoterapia.
– Miguel Ángel Rois Madarro, técnico especialista de sistemas e tecnoloxías da información.
– Noemí López Rey, médica de familia de atención primaria.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o punto 1 do artigo 9, unha composición multidisciplinar e estarán formados por un mínimo de nove e un máximo de quince membros, de xeito que se asegure a súa independencia, competencia e experiencia na toma de decisións e no cumprimento das súas funcións.
Na actualidade, coa referida proposta a composición do Comité Territorial de Ética da Investigación de Santiago-Lugo axústase ao tope numérico indicado no parágrafo anterior.
2. O punto 5 do artigo 9 do decreto establece que os membros destes comités serán designados e nomeados pola persoa titular da consellería competente en materia de sanidade, por proposta da Secretaría Xeral Técnica, e garantirase en todo caso a representación equilibrada de homes e mulleres. O/a presidente/a, vicepresidente/a, secretario/a e vicesecretario/a serán elixidos/as polo propio comité de entre os seus membros.
3. O punto 6 do artigo 9 dispón que o nomeamento se efectuará por un período coincidente co de vixencia da acreditación do Comité, aínda que poderá ser revogado ben por solicitude de baixa da persoa interesada, ben por se modificaren as circunstancias que motivaron a súa designación de modo que supoña a perda dos requisitos para integrar o Comité, ou ben por incumprimento notorio das súas funcións, a criterio do Comité, e logo de audiencia do/da interesado/a.
Logo de ver o que se expuxo, e de acordo coa proposta do 24.6.2025 que efectuou a Secretaría Xeral Técnica da Consellería de Sanidade,
O cesamento de Yago Leira Feijoo, Raúl Franco Gutiérrez, Carlos Rodríguez Moreno, María Cristina Arijón Barizal e Iria Varela Rey como membros do Comité Territorial de Ética da Investigación de Santiago-Lugo.
Así mesmo, o nomeamento de Cristina Mondelo García, Diana Martínez Señarís, Miguel Ángel Rois Madarro e Noemí López Rey como novos membros do citado comité.
Santiago de Compostela, 27 de xuño de 2025